Աքսէլ Մօժէ յիշեցուց թէ գրագէտ Արշակ Չօպանեանի ջանքերւվ հիմնուած Փրօ-Արմենիա հայասէր մտաւորականներու շարժումը յաճախ բողոքած էր Եւրոպայի անտարբերութեան դէմ՝ ի տես հայոց ջարդերուն։ Անաթոլ Ֆրանս յայտարարած էր 1916-ի Ապրիլին. «Հայաստանը հոգեվարքի մէջ է, բայց պիտի վերակենդանանայ», եւ ա՛յդ է որ պատահեցաւ։ Վիկտոր Հիւկօ ըսած էր թէ հպարտ էր որ իր երկերը հայերէնի կը թարգմանուին։ Դասախօսը եզրակացուց՝ հաստատելով թէ պէտք է միշտ պայքարիլ մոռացումի ու կեղծիքի դէմ, եւ բարձր գնահատեց նացիականներու դէմ ֆրանսացիներու կողքին կռուող հայերը՝ Բ. Աշխարհամարտի ժամանակ։